text: Værsgo - her er et stykke gnaver. Velbekomme
  01 juni 2012 kl. 09.26
  Fanger i statsfængslet ved Horsens har fået serveret spinat - med stykker fra en gnaver.
  Det er blandt andre gået ud over nogle fanger fra statsfængslet i Enner ved Horsens, at der har været stykker af en gnaver i poser med spinat.
  Om det er rotter, er uklart.
  - Der er fundet hudstykker med hår fra en gnaver i en pose spinat, skriver Fødevarestyrelsen i en pressemeddelelse.
  Derfor trækkes dybfrossen, helbladet spinat af mærket "Værsgo" tilbage fra markedet. 
  - Da gnavere kan være bærere af sygdomsfremkaldende bakterier, er der risiko for, at produktet kan være forurenet med disse, oplyser Fødevarestyrelsen.
  Spinaten har været serveret i fængslet.
  